07/11/2017 | Administración LocalMunicipal
Dumbría
Aprobación defnitiva da Ordenanza fiscal da taxa por UP e AE DPL de instalacións de transportes de enerxía eléctrica, gas, auga e hidrocarburos

A N U N C I O Resultando aprobada definitivamente por acordo plenario de 7 de setembro de 2017 a Ordenanza fiscal reguladora da taxa por utilización privativa ou aproveitamento especial do dominio público local das instalacións de transporte de enerxía eléctrica, gas, auga, e hidrocarburos, publicase no boletín oficial da provincia en cumprimento do disposto no art.70.2 da Lei reguladora das bases do réxime local e 17.5 do texto refundido da Lei reguladora das facendas locais: ORDENANZA FISCAL REGULADORA DA TAXA POR UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL das instalacións de transporte de enerxía eléctrica, gas, auga, e hidrocarburos Preámbulo A tenor das facultades normativas outorgadas polos artigos 133.2 y 142 da Constitución Española e artigo 106 da Lei 7/1985 reguladora das Bases de Réxime Local sobre potestade normativa en materia de tributos locais e de conformidade así mesmo ao establecido nos artigos 57, 15 e seguintes, do Texto Refundido da Lei de Facendas Locais, aprobado por Real Decreto lexislativo 2/2004 de 5 de marzo, e artigos 20 e seguintes do mesmo texto normativo, e en especial o artigo 24.1 do propio corpo normativo, regúlase mediante a presente Ordenanza Fiscal a taxa pola utilización privativa ou o aproveitamento especial do dominio público local das instalacións de transporte de enerxía eléctrica, gas, auga, e hidrocarburos conforme ao réxime e ás tarifas que se inclúen na presente ordenanza resultantes dun Informe técnico económico preceptivo cuxo método de cálculo e parámetros previstos no mesmo foron declarados conforme a dereito polo Tribunal Supremo. ARTIGO 1.º.–ÁMBITO DE APLICACIÓN. Veñen obrigados ao pago da taxa que regula a presente ordenanza todas as persoas físicas ou xurídicas, sociedades civís, comunidades de Bens y demais entidades a que se refire o artigo 35 da Lei 58/2003, de 17 de decembro, Xeral Tributaria, que leven a cabo a utilización privativa ou se beneficien de calquera modo do aproveitamento especial do dominio público local coas especificacións e concrecións do mesmo que se dirán, ou que veñan desfrutando de ditos beneficios. A aplicación da presente ordenanza refírese ao réxime xeral, que se corresponde coa taxa a satisfacer establecida no artigo 24.1. a), do Texto Refundido da Lei Reguladora das Facendas Locais, pola utilización privativa ou o aproveitamento especial do dominio público local, nas que non concorran as circunstancias de ser empresas subministradoras de servizos de interés xeral que afecten á xeralidade ou a unha parte importante da veciñanza e que ocupen o solo, subsolo ou voo das vías públicas municipais, circunstancias previstas para o artigo 24.1. c). ARTIGO 2.º.–FEITO IMPOÑIBLE. Constitúe o feito Impoñible da taxa, CONFORME AO ARTIGO 20 do Texto Refundido da Lei de Facendas Locais de 5 de marzo de 2004, a utilización privativa ou o aproveitamento especial do dominio público local no seu solo, subsolo e voo, con: a) Instalacións de transporte de enerxía con todos os seus elementos indispensables que aos meros efectos enunciativos se definen como caixas de amarre, torres metálicas, transformadores, instalacións o liñas propias de transporte ou distribución de enerxía eléctrica, gas, auga ou outras subministración enerxéticas, instalacións de bombeo y demais elementos análogos que teñan que ver coa enerxía e que constitúan aproveitamentos ou utilizacións do dominio público local non recollidos neste apartado. b) Instalacións de transporte de gas, auga, hidrocarburos e similares. O aproveitamento especial do dominio público local producirase sempre que se deban utilizar instalacións das referidas que materialmente ocupan o dominio público en xeral. Aos efectos da presente ordenanza enténdese por dominio público local todos os bens de uso, dominio público ou servizo público que se atopen no termo municipal así coma os bens comunais o pertencentes ao común de veciños, exceptuándose por iso os denominados bens patrimoniais. ARTIGO 3.º.–SUXEITOS PASIVOS. Son suxeitos pasivos das taxas, en concepto de contribuíntes, as persoas físicas e xurídicas así coma as entidades a que se refiere o artigo 35.4 de la Lei Xeral Tributaria, Lei 58/2003, que desfruten, utilicen ou aproveiten o dominio público local. Principalmente, serán suxeitos pasivos desta taxa coas categorías e clases que se dirán, as persoas físicas e xurídicas así coma as entidades a que se refire o artigo 35.4 da Lei Xeneral Tributaria, Lei 58/2003, que teñan a condición de empresas ou explotadores dos sectores de auga, gas, electricidade, e hidrocarburos, sempre que desfruten, utilicen ou aproveiten especialmente o dominio público local en beneficio particular, conforme a algún dos supostos previstos nos artigos 20 e seguintes da Lei de Facendas Locais tales coma as empresas que producen, transportan, distribúen, subministran e comercializan enerxía eléctrica, hidrocarburos (gasodutos, oleodutos e similares) e auga, así coma os seus elementos anexos e necesarios para prestar o servizo neste concello ou en calquera outro lugar pero que utilicen ou aproveiten o dominio público municipal, afectando coas súas instalacións ao dominio público local. ARTIGO 4.º.–BASES, TIPOS E COTAS TRIBUTARIAS. A cuantía das taxas reguladas na presente ordenanza será a seguinte: Constitúe a cota tributaria a contida nas tarifas que figuran no anexo, conforme ao previsto no artigo 24.1. a) do TRLHL, pola utilización privativa ou o aproveitamento especial do dominio público local. O importe das taxas previstas por dita utilización privativa ou o aproveitamento especial do dominio público local, fíxase tomando como referencia o valor que tería no mercado a utilidade derivada de dita utilización ou aproveitamento, coma se os bens afectados non fosen de dominio público, adoptados á vista dun informe técnico-económico no que se pon de manifesto o valor de mercado. Dito informe incorpórase ao expediente para a adopción do correspondente acordo, conforme se establece no artigo 25 do RDL 2/2004 en vigor. A tal fin e en consonancia co apartado 1. a) do artigo 24 da Lei reguladora das Facendas Locais, atendendo á natureza específica da utilización privativa ou do aproveitamento especial, resultará a cota tributaria correspondente para elementos tales coma torres, soportes, postes, tubaxes, liñas, condutores, repetidores, etc., que se asentan e atravesan bens de uso, dominio ou servizo público e bens comunais e que en consecuencia, non tendo os suxeitos pasivos a propiedade sobre os terreos afectados, mingúan sen embargo o seu aproveitamento común ou público e obteñen sobre os mesmos unha utilización privativa ou un aproveitamento especial para a súa propia actividade empresarial. A cota tributaria resultará de calcular en primeiro lugar a Base Impoñible que vén dada polo valor total da ocupación, solo e instalacións, dependendo do tipo de instalación, destino e clase que reflicte o estudio, á que se aplicará o tipo impositivo que recolle o propio estudio en atención ás prescricións das normas sobre cesión de bens de uso e dominio público, de modo que a cota non resulta dun valor directo de instalacións e ocupacións, que é o que constitúe a Base Impoñible, senón do resultado de aplicar a esta o tipo impositivo. En consecuencia, la cota tributaria da taxa está contida no Anexo de Tarifas correspondente ao Estudio Técnico-Económico que forma parte de esta ordenanza no que coa metodoloxía empregada obtivo e recolleu a cota tributaria en cada caso. ARTIGO 5.º.–PERÍODO IMPOSITIVO E DEVENGO.1. O período impositivo coincide co ano natural salvo os supostos de inicio ou cese na utilización ou aproveitamento especial do dominio público local, casos en que procederá aplicar o prorrateo trimestral, conforme ás seguintes regras: a) Nos supostos de altas por inicio de uso privativo ou aproveitamento especial, liquidarase a cota correspondente aos trimestres que restan para finalizar o exercicio, incluído o trimestre no que ten lugar a alta. b) No caso de baixas por cese na utilización privativa ou aproveitamento especial, liquidarase a cota que corresponda aos trimestres transcorridos desde o inicio do exercicio, incluíndo aquel no que se orixina o cese.2. La obrigación de pago da taxa regulada nesta Ordenanza nace nos momentos seguintes: a) Cando se trata de concesións ou autorizacións de novos aproveitamentos ou utilizacións privativas do dominio público local, no momento de solicitar a licenza correspondente. b) Cando o desfrute do aproveitamento especial ou a utilización do dominio público local a que se refire o artigo 1 desta ordenanza non requira licenza ou autorización, desde o momento no que se iniciou o citado aproveitamento ou utilización privativa do dominio público local.3. Cando os aproveitamentos especiais ou utilizacións privativas do dominio público local se prolonguen durante varios exercicios, o devengo da taxa terá lugar o 1 de xaneiro de cada ano e o período impositivo comprenderá o ano natural. ARTIGO 6.º.–NORMAS DE XESTIÓN.1.–A taxa esixirase normalmente en réxime de autoliquidación.–Tamén se esixirá mediante notificación das cotas ao suxeito pasivo cando non exista autoliquidación ou non se presente declaración polo suxeito pasivo en canto aos elementos e demais para calcular as cotas tributarias.2.–As cantidades esixibles con arreglo ás tarifas liquidaranse por cada aproveitamento solicitado ou realizado e por cada utilización privativa da seguinte forma: a) Nos supostos de concesións de novos aproveitamentos, xunto coa solicitude de autorización para desfrutar do aproveitamento especial, presentarase debidamente cumprimentado o impreso de autoliquidación da taxa ou noutro caso aplicarase o apartado 2 deste artigo en relación co parágrafo seguinte. Alternativamente, poden presentarse en Secretaría os elementos da declaración ao obxecto de que o funcionario municipal competente preste a asistencia necesaria para determinar a débeda. Neste suposto, expedirase un abonaré ao interesado, ao obxecto de que pode satisfacer a cota naquel momento, ou no prazo que proceda, nos lugares de pago indicados no propio abonaré. b) Nos supostos de aproveitamentos ou utilizacións xa existentes ou autorizados, o pago da taxa efectuarase no primeiro trimestre de cada ano. Co fin de facilitar o pago, ou no suposto de que o suxeito pasivo non aporte datos, o concello levará a cabo a pertinente liquidación e poderá remitir ao domicilio do suxeito pasivo un documento liquidatorio apto para permitir o pago na entidade bancaria colaboradora ou na caixa municipal. Non obstante, a no recepción do documento de pago citado non invalida a obriga de satisfacer a taxa no período determinado polo concello.3.–O suxeito pasivo poderá solicitar a domiciliación do pago da taxa, en cuxo caso se ordenará o cargo na conta bancaria durante a última quincena do período de pago voluntario establecéndose en tales casos unha bonificación do 5 por 100 da cota tributaria desta taxa, de conformidade ao establecido no artigo 9 apartado 1 do Texto Refundido da Lei Reguladora das Facendas Locais. ARTIGO 7.º.–NOTIFICACIÓNS DAS TAXAS.1.–A notificación da débeda tributaria en supostos de aproveitamentos ou utilizacións a que se refire esta ordenanza realizarase ao interesado, no momento en que se presenta a autoliquidación ou en que se leva a cabo a liquidación da mesma, se aquela non se presentara. Non obstante o previsto no apartado anterior, se unha vez verificada a autoliquidación resultara incorrecta, practicarase liquidación complementaria.2.–Nos supostos de taxas por aproveitamentos especiais ou utilización privativa continuada, obxecto desta ordenanza, que ten carácter periódico, notificarase persoalmente mediante liquidación, entendéndose desde ese momento a alta no rexistro de contribuíntes. A taxa de exercicios sucesivos poderá notificarse persoalmente ao suxeito pasivo, ou colectivamente mediante a exposición pública do padrón no taboleiro de anuncios do concello, polo período correspondente que se anunciará neste último caso no Boletín Oficial da Provincia.3.–As persoas físicas ou xurídicas y demais entidades interesadas na concesión de aproveitamentos ou na utilización privativa regulados nesta ordenanza ou titulares de concesións administrativas ou outras autorizacións legais, que non conten coa preceptiva, no seu caso, licenza municipal, deberán solicitar a mesma e cumprir os trámites legais que resulten de aplicación, sen que a falta da mesma lles exima do pago de la taxa.4.–Unha vez autorizada a ocupación sobre os bens a que se refire esta ordenanza, ou establecida a mesma, se non se determinou con exactitude a duración da autorización que conleve o aproveitamentos ou utilización privativa, entenderase prorrogada a efectos desta ordenanza, ata que se presente a declaración de baixa polos suxeitos pasivos.5.–A presentación da baixa surtirá efectos a partir do día primeiro do período natural de tempo seguinte sinalado nos epígrafes das tarifas.–A non presentación da baixa determinará a obriga de continuar abonando a taxa. ARTIGO 8.º.–INFRACCIÓNS E SANCIÓNS. En todo o relativo ao réxime de infraccións e sancións, aplicarase o disposto na vixente Lei Xeral Tributaria. DISPOSICIÓN FINAL A presente Ordenanza no seu actual contido, entrará en vigor o día da sua publicación no Boletín Oficial da Provincia, e comezará a aplicarse a partir do día 1.º de xaneiro de 2018, permanecendo en vigor para exercicios sucesivos ata a sua modificación ou derrogación expresa. Dumbría, 31 de outubro de 2017. O ALCALDE, José Manuel Pequeño Castro